প্রকট (চিকিৎসাবিজ্ঞান)

চিকিৎসাবিজ্ঞানের আলোচনায় কোনও রোগকে প্রকট হিসেবে বর্ণনা করলে বোঝায় যে এটির স্থায়িত্বকাল হ্রস্ব এবং এ ব্যাপারটির একটি অনুসিদ্ধান্ত হিসেবে এ-ও বোঝায় যে সাম্প্রতিককালে রোগটির সূত্রপাত হয়েছে। "হ্রস্ব" এবং "সাম্প্রতিক" বলতে কতটুকু সময় বোঝানো হয়, তা রোগ ও তার পারিপার্শ্বিকতার উপরে নির্ভর করে, তবে "প্রকট" পরিভাষাটির মূল ব্যক্তার্থটি সর্বদাই গুণবাচকভাবে "দীর্ঘমেয়াদী" পরিভাষাটির বিপরীত অর্থ বহন করে (যেমন প্রকট শ্বেতিকাকর্কট বনাম দীর্ঘমেয়াদী শ্বেতিকাকর্কট)। উপরন্তু "প্রকট" পরিভাষাটির মধ্যে আরও দুইটি অর্থ নিহিত থাকে: হঠাৎ বা আচমকা সূত্রপাত এবং তীব্রতা বা প্রাবল্য, যেমন প্রকট হৃৎপেশীমৃত্যু (Acute myocardial infarction, বা AMI) বলতে অবস্থাটি যে হঠাৎ ও তীব্র - এই দুইটি নিহিত অর্থই সুপ্রতিষ্ঠিত। সুতরাং "প্রকট" পরিভাষাটি দিয়ে প্রায়শই রোগাবস্থাটি যে হঠাৎ-বর্ধমান (fulminant), তা নির্দেশ করা হতে পারে (যেমন প্রকট হৃৎপেশীমৃত্যুর ক্ষেত্রে), তবে সর্বদা নয় (যেমন প্রকট নাসাপ্রদাহ, যা সাধারণত সর্দিকাশির সমার্থক)। প্রকট হৃৎপেশীমৃত্যু ও প্রকট নাসাপ্রদাহের সাধারণ বৈশিষ্ট্যটি হল এগুলি কোনওটিই দীর্ঘমেয়াদী নয়। এগুলি আবারও ঘটতে পারে (যেমন পুনর্ঘটমান বা পৌনঃপুনিক ফুসফুস প্রদাহ, অর্থাৎ একাধিক প্রকট, স্বল্পমেয়াদী ফুসফুস প্রদাহের পর্ব), কিন্তু এগুলি বহু মাস বা বহু বছর ধরে চলমান কোনও রোগ (যেমন দীর্ঘমেয়াদী প্রতিবন্ধক ফুসফুসীয় রোগ) নয়। বাংলায় অনেকসময় প্রকট-এর পরিবর্তে তীব্র বা স্বল্পমেয়াদী পরিভাষাগুলিও ব্যবহার করা হতে পারে। সব প্রকট রোগ বা জখম/আঘাত তীব্র বা প্রবল হয় না, এবং একইভাবে সব তীব্র বা প্রবল রোগ প্রকট হয় না। উদাহরণস্বরূপ পায়ের আঙুলে হালকা চোট পাওয়া এক ধরনের প্রকট জখম। একইভাবে প্রাপ্তবয়স্কদের জন্য প্রকট ঊর্ধ্ব শ্বাসযন্ত্রীয় সংক্রমণ ও প্রকট পাকান্ত্রপ্রদাহ লঘু প্রকৃতির হয়ে থাকে এবং সাধারণত কয়েক দিন বা কয়েক সপ্তাহে নিজে থেকেই সেরে যায়। "প্রকট" পরিভাষাটি বেশ কিছু রোগের নামে ব্যবহার করা হয়, যেমন প্রকট শ্বেতিকা কর্কট (Acute leukaemia), প্রকট গণ্ডাস্থিগহ্বর প্রদাহ (Acute maxilary sinusitis), প্রকট অগ্ন্যাশয়প্রদাহ (Acute pancreatitis), প্রকট বৃক্কাধার-বৃক্কপ্রদাহ (Acute pyelonephritis), প্রকট বৃক্কনিষ্ক্রিয়া (Acute renal failure), প্রকট শ্বাসকষ্ট সংলক্ষণ (Acute respiratory distress syndrome), প্রকট পীড়নবৈকল্য (Acute stress disorder), প্রকট বৃক্কনালিকা কলামৃত্যু (Acute tubular necrosis), প্রকট উদরব্যথা (Acute abdomen), প্রকট হৃৎপেশীমৃত্যু (Acute myocardial infarction), ইত্যাদি। অনেকসময় "প্রকট"-এর পরিবর্তে "স্বল্পমেয়াদী" বা "তীব্র" পরিভাষাগুলিও ব্যবহার করা হতে পারে। "প্রকট"-এর সাথে সম্পর্কিত পরিভাষাগুলি নিম্নরূপ: প্রকট রোগীর সেবা বলতে বহুবিভিন্ন ধরনের রোগে আক্রান্ত প্রাপ্তবয়স্ক রোগীদের কোনও আশু বা জরুরি সেবার প্রয়োজন হলে তাদেরকে কোনও হাসপাতালে বা চিকিৎসাকেন্দ্রে যে অবিলম্ব (সাধারণত হাসপাতালে নতুন ভর্তি হবার বা অন্য বিশেষজ্ঞ বিভাগ থেকে সুপারিশকৃত হবার ৪৮ ঘণ্টার মধ্যে) ও বিশেষজ্ঞ ব্যবস্থাপনা প্রদান করা হয়, তাকে প্রকট রোগীর সেবা (Acute care) বলা হয়। প্রকট চিকিৎসা হাসপাতাল বলতে স্বল্পমেয়াদী চিকিৎসা বা অস্ত্রোপচার সেবার উদ্দেশ্যে প্রতিষ্ঠিত হাসপাতালকে বোঝায়। এ সংক্রান্ত বিশেষায়িত চিকিৎসাক্ষেত্রটির নাম প্রকট চিকিৎসাবিজ্ঞান (Acute medicine)। Wlodzimirow, KA; Eslami, S; Abu-Hanna, A; Nieuwoudt, M; Chamuleau, RA (জানুয়ারি ২০১৩)। "A systematic review on prognostic indicators of acute on chronic liver failure and their predictive value for mortality."। Liver International। 33 (1): 40–52। ডিওআই:10.1111/j.1478-3231.2012.02790.x । পিএমআইডি 22429562। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Graziadei, IW (সেপ্টেম্বর ২০১১)। "The clinical challenges of acute on chronic liver failure."। Liver International। 31 Suppl 3: 24–6। ডিওআই:10.1111/j.1478-3231.2011.02585.x। পিএমআইডি 21824280। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lee, KS; Shim, JJ; Yoon, SM; Doh, JW; Yun, IG; Bae, HG (ডিসেম্বর ২০১১)। "Acute-on-Chronic Subdural Hematoma: Not Uncommon Events."। Journal of Korean Neurosurgical Society। 50 (6): 512–6। ডিওআই:10.3340/jkns.2011.50.6.512। পিএমআইডি 22323938। পিএমসি 3272512 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dear, JW; Yuen, PS (জুলাই ২০০৮)। "Setting the stage for acute-on-chronic kidney injury."। Kidney International। 74 (1): 7–9। ডিওআই:10.1038/ki.2008.126। পিএমআইডি 18560361। পিএমসি 3113484 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ambrosino, N; Gherardi, M; Carpenè, N (২০০৯)। "End stage chronic obstructive pulmonary disease."। Pneumonologia I Alergologia Polska। 77 (2): 173–9। পিএমআইডি 19462352। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Goldring, JJ; Wedzicha, JA (আগস্ট ২০০৮)। "Managing acute on chronic respiratory failure: a guide to non-invasive ventilation."। British Journal of Hospital Medicine। 69 (8): 444–9। ডিওআই:10.12968/hmed.2008.69.8.30740। পিএমআইডি 18783091। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Newaskar, Manisha; Hardy, Karen A.; Morris, Claudia R. (১ জানুয়ারি ২০১১)। "Asthma in Sickle Cell Disease"। The Scientific World Journal। 11: 1138–1152। ডিওআই:10.1100/tsw.2011.105। পিএমআইডি 21623460। পিএমসি 5548285 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wakefield, D; Kumar RK (২০০১)। Inflammation: chronic (Encyclopedia of life sciences) (পিডিএফ)। Nature Publishing Group। ২০১৩-০৮-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৬-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Robert F. Schmidt; William D. Willis, সম্পাদকগণ (২০০৭)। Encyclopedia of pain। Berlin: Springer। পৃষ্ঠা Acute Pain, Subacute Pain and Chronic Pain (Chapter.)। আইএসবিএন 978-3-540-29805-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kenneth N. Anderson, সম্পাদক (১৯৯৮)। Mosby's medical dictionary : illustrated in full colour throughout (5th revised সংস্করণ)। St. Louis: Mosby। আইএসবিএন 0815146310। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অতিপ্রকট - peracute অনুসিদ্ধান্ত - corollary আশু সেবা - urgent care ক্লোমনালী প্রদাহ - bronchitis জরুরি সেবা - emergency care টনসিল প্রদাহ / তালুমূলগ্রন্থি প্রদাহ - tonsillitis দীর্ঘমেয়াদী - chronic দীর্ঘমেয়াদী পরিদন্তবিকার - chronic periodontitis দীর্ঘমেয়াদী পাচন ক্ষত - chronic peptic ulcer দীর্ঘমেয়াদী প্রতিবন্ধক ফুসফুসীয় রোগ - chronic obstructive pulmonary disease দীর্ঘমেয়াদী প্রদাহের প্রকট দশা/রূপ - acute on chronic inflammation দীর্ঘমেয়াদী রোগের প্রকট দশা/রূপ - acute on chronic দীর্ঘমেয়াদী শ্বেতিকাকর্কট - chronic leukaemia নাতিদীর্ঘ অন্তঃহৃৎপ্রদাহ - subacute endocarditis নাতিদীর্ঘ কঠিনীভবনশীল পূর্ণমস্তিষ্কপ্রদাহ - subacute sclerosing panencephalitis নাতিদীর্ঘ, অল্পমেয়াদী - subacute নিহিতার্থ - connotation পুনরাবনতি - relapse পুনর্ঘটমান বা পৌনঃপুনিক ফুসফুস প্রদাহ - recurrent pneumonia পুনর্ঘটমান/পৌনঃপুনিক - recurrent প্রকট - acute প্রকট অগ্ন্যাশয়প্রদাহ - acute pancreatitis প্রকট উদরব্যথা - acute abdomen প্রকট ঊর্ধ্ব শ্বাসযন্ত্রীয় সংক্রমণ - acute upper respiratory infection প্রকট গণ্ডাস্থিগহ্বর প্রদাহ - acute maxilary sinusitis প্রকট চিকিৎসা হাসপাতাল - acute hospital প্রকট চিকিৎসাবিজ্ঞান - acute medicine প্রকট নাসাপ্রদাহ - acute rhinitis প্রকট পাকান্ত্রপ্রদাহ - acute gastroenteritis প্রকট পীড়নবৈকল্য - acute stress disorder প্রকট বৃক্ক নিষ্ক্রিয়া - acute renal failure প্রকট বৃক্কনালিকা কলামৃত্যু - acute tubular necrosis প্রকট বৃক্কাধার-বৃক্কপ্রদাহ - acute pyelonephritis প্রকট রোগীর সেবা - acute care প্রকট শ্বাসকষ্ট সংলক্ষণ - acute respiratory distress syndrome প্রকট শ্বেতিকা কর্কট - acute leukaemia প্রকট হৃৎপেশীমৃত্যু - acute myocardial infarction প্রকটোত্তর - post-acute প্রাক-প্রকট - pre-acute বহির্মাত্রিকানিম্ন রক্তার্বুদ - subdural hematoma বাতকল্প সন্ধিপ্রদাহ - rheumatoid arthritis বৃক্ক নিষ্ক্রিয়া - renal failure ব্যক্তার্থ - denotation যকৃৎ নিষ্ক্রিয়া - liver failure যক্ষ্মা - tuberculosis রোগলাঘব - remission রোগের প্রাবল্য / তীব্রতা - severity of disease রোগের সূত্রপাত - onset of disease শ্বসন নিষ্ক্রিয়া - respiratory failure হঠাৎ-বর্ধমান - fulminant হাঁপানি - asthma